Sok piszkos büfét találtak az ellenõrök
A tisztasággal, az edények mosogatásával és az élelmiszerek tárolásával kapcsolatban találták a legtöbb szabálytalanságokat a büfékben, éttermekben egy nyári hatósági ellenõrzés során. Az ÁNTSZ 22 vendéglátóhelyet bezáratott, ezek csak újabb ellenõrzés után nyithatnak meg újra.
A piszok, a mosogatási hiányosságok és az élelmiszerek nem megfelelõ tárolása okozzák a legtöbb problémát a vendéglátóhelyeken - állapította meg az ÁNTSZ országos vizsgálata, melyet augusztus elsõ napjaiban végeztek. A hatóság elsõsorban olyan helyeket keresett fel, ahol nyáron nagyobb a forgalom: gyorséttermeket, cukrászdákat, strandbüféket és éttermeket. Ezernél több vendéglátóhelyet ellenõriztek, és összesen 13 millió forintnál is több bírságot szabtak ki.

A három leggyakrabban elõforduló problémát a laboratóriumi vizsgálatok is alátámasztották, ezért az ÁNTSZ felszólította a vendéglátóhelyeket a precízebb tisztításra, fertõtlenítésre. A jól elkészített ételek is utólag szennyezetté válnak, ha késõbb szabálytalanul tárolják õket, vagy nincs tisztaság a konyhán - mondta az ÁNTSZ munkatársa. 22 éttermet bezárattak, mert olyan mértékû szabálytalanságot találtak, hogy felmerült az ételmérgezés veszélye. Ezeket a helyeket csak újabb ellenõrzés után lehet újra nyitni.
Állami Népegészségügyi és Tisztiorvosi Szolgálat vendéglátóhely